טהרות פ_ד מ_ז
קטגוריות: ש_ס / נה טהרות / טהרות ג ד  עניינים - הרב רפאל בהגר_מ שמואלביץ

**טהרות פ"ד מ"ז**

א] **אלו ספיקות שטיהרו חכמים וכו',** צ"ב מ"ט לא תני במתני' בכלל הספיקות שטיהרו חכמים, להא דספק שאין בו דעת לישאל טהור.

ועי' לעיל פ"ג מ"ו אות ו' שנתבאר בזה בדעת הרמב"ם, דהא דאיבד"ל ספיקו טהור, היינו רק דלי"ב לההלכתא דספק טומאה ברה"י ספיקו טמא דל"ד לסוטה, אך ליכא בזה דין דספיקו טהור, אלא הא דטהור הוא משום חזקת טהרה, ומשא"כ בספק רה"ר ושאר ספיקי טומאה שטיהרו חכמים, ספיקן טהור אף בדליכא חזקת טהרה, ואשר ע"כ לא תני במתניתין רק להני ספיקות שטיהרום חכמים, ולא תני לספק טומאה דאין בו דעת לישאל שלא טיהרוהו חכמים אלא מטהרינן לי' משום חזקת טהרה, ועמש"נ עוד להלן משנה ח' אות ג'.

אמנם הנה כתב הרמב"ם פט"ו משאה"ט ה"ח, ז"ל, ספק רה"ר כיצד וכו', טומאה שמונחת בר"ה ספק נגע בה ספק לא נגע ספיקו טהור, היתה ברה"י וספק נגע בה ספק לא נגע ספיקו טמא, וכל אלו הספיקות שטהרו חכמים אפילו ברה"י מפני שאין בהן דעת להשאל כמו שיתבאר, עכ"ל, ובהשגות שם ז"ל, אפילו ברה"י מפני שאין וכו'. א"א זה שיבוש אלא אע"פ שיש בהן, עכ"ל, ועיי"ש בכס"מ מש"כ בדעת הרמב"ם, ובחזו"א סימן ד' סק"ז תמה ע"ז וכתב להגי' בד' הרמב"ם, והקר"א נזיר דס"ד. כתב בביאור ד' הרמב"ם, שבא ליישב מ"ט לא חשיב במתניתין ספק שאין בו דעת לישאל, לזה כתב וכל אלו הספיקות שטיהרו חכמים אפי' ברה"י מפני שאיבד"ל ג"כ בכלל ספק רה"ר הוא, משום דחד טעמא להו דלא ילפי' מסוטה אלא רה"י ויבד"ל וכו', עכ"ד, וזה דלא כמש"נ דחלוק הוא טהרת ספק רה"ר מטהרת ספק שאיבד"ל, וצ"ע בזה.

ב] **ספק משקין ליטמא טמא,** בגליון שבפי' הרא"ש הק', דכיון דבמשקין יש טומאה וטמא הספק בהן, אמאי לא חשיב לי' לעיל גבי ו' ספיקות דשורפין עליהן את התרומה ולימא על ז' ספיקות שורפין את התרומה, והרש"ש כתב ע"ז דלק"מ, דכיון דטומאת משקין ליטמא מה"ת, א"כ הויין ככל שאר ספק טומאה ברה"י דשורפין, ולא חשיב לי' משום דהוי שריפתן מה"ת, וע' מקד"ד סימן מ"ו ובשיעורי אא"ז הגר"ח זצ"ל לפסחים מש"כ בביאור ד' הגליון, ונתבאר בזה להלן משנה ט' אות ג'.